# goude ma
## Brezhoneg
### Etimologiezh

    Savet diwar goude hag ar stagell ma.

### Stagell isurzhiañ

goude ma /ˈɡuːde‿ma/
* E penn-kentañ un islavarenn-enebiñ → Termenadur da glokaat (Ouzhpennañ)
** Karet Doue: an neb en deus ar garantez-se zo pinvidik a-walc’h goude ma n’hen gouvezfe ket. BUAS 651
** Goude ma vefe diskiantañ den a zo o vale, E-tal ar poull, YV Perrot
** Goude ma oant daou vreur en em lardent evel kigi da welet pehini a (/e/ kentoc'h) vije ar c'hreñvañ. — (Jules Gros, Le trésor du breton parlé Troisième Partie, 1974, p. 19.)
** Ne oa tamm droug ebet ennañ, diouzh gwelout, goude ma oa bet darbet dezhañ bezañ taolet d'an traoñ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 9.)
** Hounnezh, goude ma n'he deus ket an disterañ galoñs korporal, ... — (Jakez Konan, Lannevern e kañv ha danevelloù all, Al Liamm, 1980, p. 17.)
** Goude ma 'z oa Soaz Sapeur kalon-vat holl, graet e veze evelkent anezhi ur plac'h feuls, ha zoken gouez a-walc'h, da vihanañ ouzh ar re na ouient ket ober diouti. — (Jarl Priel, Va Zammig Buhez, Al Liamm, 1954, p. 12.)
** Goude ma n’on ket menajer ec’h anavezan ar chistr mat diouzh ar chistr fall. — (Jules Gros, Le trésor du breton parlé Première Partie, 1966, p. 135.)
** Hemañ, 'vat, goude ma vo ar henta er skol, ne lakaio ket brasoh pout-houarn a-ze war an tan. — (Jules Gros, Le trésor du breton parlé Deuxième Partie, 1970, p. 428.)
** Goude ma'm boa adsellet n'am boa gwelet netra. — (Jules Gros, Le trésor du breton parlé Troisième Partie, 1974, p. 217.)
* E penn-kentañ un islavarenn amzeriañ → Termenadur da glokaat (Ouzhpennañ) :
** Goude m'oa echu emgann Kergidu ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 221.)
** E gustumañs e oa d'an noz, goude ma vije debret koan ha lavaret ar pedennoù, chom e korn an tan d'ober ur c'hornedad. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 26.)
** Ha morse n'hon eus bet gouezet, va c'herent na me, petra e teuas egile da vezañ goude m'en devoe kuitaet ar gêr. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)
** An itron, o welet e oa klanv, a reas digas eur vuredad dour melen, ha, goude m'an nevoe evet anei, Herri ne zantas ken netra. — (Erwan ar Moal, Pipi Gonto, Kemper, 1925, p. 17.)
** Pa 'z eo gwir e komzan deoc'h eus a Landreger, ez an da lavaret deoc'h ar pezh a c'hoarvezas eno nebeut goude ma 'z oa aet an Aotrou 'n Eskob kuit. — (Lan Inizan, Emgann Kergidu 1, Brest, 1877, eil emb. Al Liamm 1977, p. 29.)
** Hermione a blije dezhi komz eus an arnodennoù hag eus ar respontoù mat goude ma oant tremenet, ... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 271.)
** Eizh deiz goude ma 'z oa bet degemeret da implijad en ti-bank e oa se... — (Jakez Konan, Lannevern e kañv ha danevelloù all, Al Liamm, 1980, p. 46.)
** ... ; goude ma varvas hon tad hag hor mamm, ni hon daou, va c'hoar ha me, a voe lakeat en hon tra. — (G. MILIN, Gwechall-goz e oa..., Kemper, 1924, p. 6.)
** Goude ma voe bet lakaet ar werzh war e vereuri Poull ar Raned, e sachas e skasoù e-maez ar vro... — (Jarl Priel, Va Zammig Buhez, Al Liamm, 1954, p. 47.)
** O sellout outo, avat, goude ma oant peurechu, Rivanon en em gave doaniet, ... — (Jakez Riou, Geotenn ar Werc'hez ha danevelloù all, Al Liamm, 1957, p. 64.)

#### Stagelloù isurzhiañ heñvelster

* (1) daoust ma, evit ma, petra bennak ma, war-lerc'h ma
* (2) war-lerc'h ma

#### Stagelloù isurzhiañ enepster

* (2) a-raok ma, kent ma

#### Troidigezhioù

* galleg : bien que , malgré que
* saozneg : although
* galleg : après que
* saozneg : after